MUNICIPIULUI CRAIOVA

CONSILIUL LOCAL AL MUNICIPIULUI CRAIOVA


    HOTĂRÂREA NR.386
privind aprobarea finanțării, din bugetul de venituri și cheltuieli al Municipiului Craiova,  a cheltuielilor neeligibile stabilite  ca urmare a derulării proiectului ”VENUS - Împreună pentru o viaţă în siguranţă!”, de către Direcţia Generală de Asistenţă Socială Craiova, în cadrul  Programului Operațional Capital Uman (POCU), Axa prioritară 4, Obiectivul specific 4.4
          Consiliul Local al Municipiului Craiova, întrunit în şedinţa extraordinară din data de 13.10.2025;

   Având în vedere referatul de aprobare nr. 337013/2025, rapoartele nr.                        337067/2025  și nr. 341860/2025 ale Direcţiei Elaborare și Implementare Proiecte și rapoartele de avizare nr.340704/2025 și nr. 342178/2025 ale Direcţiei Juridice, Asistenţă de Specialitate şi Contencios Administrativ prin care se propune aprobarea finanțării, din bugetul de venituri și cheltuieli al Municipiului Craiova, a cheltuielilor neeligibile stabilite ca urmare a derulării  Proiectului ”VENUS – Împreună pentru o viață în siguranță!”, de către Direcţia Generală de Asistenţă Socială Craiova, în cadrul Programului Operațional Capital Uman (POCU), Axa prioritară 4, Obiectivul specific 4.4 și avizele nr.31/2025 al Comisiei I - Buget Finanţe, Studii, Prognoze şi Administrarea domeniului, nr.29/2025 al Comisiei IV- Comisia pentru Învăţământ, Cultură, Sănătate, Culte, Tineret şi Sport şi nr.33/2025 al Comisiei V- Juridică, Administraţie Publică şi Drepturi Cetăţeneşti;

 În conformitate cu prevederile art. 8 alin. (1) din Ordonanța de Urgență a Guvernului nr. 133/2021 privind gestionarea financiară a fondurilor europene pentru perioada de                programare 2021-2027, cu modificările și completările ulterioare;
          În temeiul art.129 alin.2 lit.d, coroborat cu alin.7 lit.b, art.139 alin.3 lit.h, art.154 alin.1 și art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ, cu modificările şi completările ulterioare;






       HOTĂRĂŞTE:

Art.1. Se aprobă finanțarea, din bugetul de venituri şi cheltuieli al Municipiului Craiova, a sumei de 52.817,39 lei, reprezentând cheltuieli neeligibile stabilite prin Procesul-Verbal de constatare a neregulilor și de stabilire a creanțelor bugetare nr. 62025-105643/12.09.2025, întocmit de către Ministerul Investițiilor și Proiectelor Europene, Direcția Generală Programe Europene Capital Uman, Serviciul Constatare Nereguli și Antifraudă, care este aferentă Proiectului POCU/465/4/4/128038 cu titlu ”VENUS-Împreună pentru o viață în siguranță!”, implementat de către Direcţia Generală de Asistenţă Socială Craiova.
Art.2. Primarul Municipiului Craiova prin aparatul de specialitate: Serviciul  Administraţie Publică Locală şi Relaţii cu Consiliul Local, Direcţia Elaborare  și Implementare Proiecte, Direcția Economico-Financiară și Direcţia Generală de Asistenţă Socială Craiova vor aduce la îndeplinire prevederile prezentei hotărâri. 

